فرانسادا ارکن عمومی سئچیم‌لرین ایکینجی تورو تاماملاندی.
رسمی اولمایان نتیجه‌لره گؤره پرزیدنت امانوئل ماکرون ظفرینی اعلان ائتدی.
ماکرون لیدرلیگین‌دکی جمهوریت گئدیشی حرکتی (REM) ایله سئچیم اتفاقی ائتدیگی دموکراسی حرکتی (MODEM)، میللی مجلیسده اکثریتی قازاندی.
جمهوریت گئدیشی حرکتی اتفاقی‌نین 577 صندللیک مجلیسده 350نین اوزرینده میلت وکیلی‌دن صاحب اولماسی گؤزلنیلیر.
بئله‌جه ماکرون، وعد ائتدیگی ایقتیصادی و اجتماعی اصلاحات‌لاری حیاتا کئچیرمک اوچون لازیم‌لی اکثریته چاتمیش اولدو.
عمومی سئچیم‌نین ایتیرن‌لرین ایسه آشیری ساغ و آشیری سول قروپ‌لار اولدو.
آشیری ساغین نماینده‌سی میللی جبهه‌نین لیدری مارین لو پن، سیاسی کاریئرینده ایلک دفعه میللت وکی‌لی سئچیلمیی باجاردی.
لو پن، پارتیسی‌نین مجلیسده سیاسی قروپ قورامایاجاق اولماسینی ایسکاندال اولا‌راق قیمتلندیردی.
عمومی سئچیمیه قاتیلیم نیسبتی ایسه فرانسا جمهوریت تاریخی‌نین ان آشاغی سویه‌سینده اولدو.
سئچیجی‌نین یوزده 55دن چوخ صاندیغا گئتمه‌دی.
